Պ- Սփիւռքի կառոյցների հետ խնդիրները հայաստանեան որոշ լրատուամիջոցների, որոշակի շրջանակների անիրականանալի ցանկութիւններն են, որովհետեւ այդ խօսակցութիւններն էլ տասնամեակներ շարունակ լսում ենք, սակայն կեանքը ցոյց է տալիս, որ նման իրողութեան հետ ՀՅԴ-ն երբեւէ չի առնչուել: Պէտք չէ շփոթել կուսակցութիւնում եղած բանավէճը, խնդիրների մասին քննարկումները պառակտման կամ այլ տիպի խնդիրների հետ: ՀՅԴ-ն աւանդոյթներ ունի, 128 տարուայ կենսունակութեան կարեւորագոյն բաղադրիչներից մէկն էլ այն է, որ կուսակցութիւնում փակ թեմաներ չկան: Ցանկացած հարցի մասին կան քննարկումներ, ցանկացած խնդրի վերաբերեալ լինում են բուռն բանավէճեր, բայց դրանք նոյն նպատակին ձգտող մարդկանց բանավէճեր են` տարբեր շեշտադրումներով, մօտեցումներով: Սա ոչ թէ Դաշնակցութեան թուլութիւնն է, այլ` ուժը: Երանի հայաստանեան միւս կուսակցութիւններում էլ նման քննարկումներ լինէին: